امریکا انرژی ناظیرلیگی‌نین اؤلکه‌نین نفت ذخیره لری نین حجمینه دایر هفته‌لیک راپورو نفتین قیمتینه منفی تأثیر گؤستریب.
اؤتن هفته آمریکادا نفت ذخیره لری نین حجمی 3،4 میلیون بوشقا آزالیب، بنزین ذخیره لری نین حجمی ایسه 3،6 میلیون بوشقا آرتیب.
قیمت‌لره منفی تأثیر گؤسترن عامل اؤلکه‌ده گونده‌لیک نفت ذخیره لرین حجمی‌نین داها 24 مین بوشقا آرتماسی‌دیر. حاضیردا آمریکادا 9،68 میلیون بوشقا نفت حاصیل ائدیلیر. اوره تیمین آرتماسی بازاردا اوپک راضیلاشماسی‌نین تاثیرلی اولاجاغینا شوبهه‌لری آرتیریب. محض بو سبب‌دن اوپک عضو‌لری گلوبال نفت راضیلاشمانین مودتینی آرتیرماغا طرفدار اولدوق‌لارینی بیان ائتسه‌لر ده، قیمت‌لر اوجوزلاشماغا باشلاییب.
سون 24 ساعت عرضینده "برنت" نفتی‌نین بیر بوشقاسی 62،02 دولارادک ائنیب، غربی تگزاس نفتی ایسه گون عرضینده 56،80 دو‌لارا ساتیلیب. بو گون وین-ده اوپک عضو‌لری و تشکیلاتا عضو اولمایان اؤلکه‌لرین توپلانتی‌سی‌نین باشلاماسی ایله قیمت‌لرده معین باهالاشما موشاهیده اولونور. حاضیردا "برنت" نفتی 62،80 دو‌لارا، WTİ  نفتی ایسه 57،90 دو‌لارا ساتیلیر. ایکی مارکا آراسیندا قیمت فرقی‌نین 5 دو‌لاردان آشاغی دوشمه‌سی بورسالاردا امریکادان قایناق‌لانان عامل‌لرین گوجلندیگینی گؤستریر.
اوپک-ین وین توپلانتی‌سی‌نین یئکون قراری بو آخشام آچیق‌لانا‌جاق. قراردان سونرا قیمت‌لرین 64 دو‌لار سویه سینه ده ک آرتاجاغی احتیمال اولونور. صاباح ایسه بورسا‌لار امریکادا اوره تیمه جلب اولونان قویولارین سایینا دایر راپورا کؤک‌لنه‌جک‌لر. آنالیتیک‌لر بوروق‌لارین سایی‌نین بو هفته ده آرتاجاغینی گؤزلییرلر.
